### Ψηφιακό Υλικό για Εκπαιδευτικούς στην ενότητα Ήχος
Αρχική | Τα μυστικά της παραγωγής των ήχων | Ο ήχος ταξιδεύει. | Ήχοι και ηχορύπανση | Πληροφορίες

Ήχοι και ηχορύπανση

Η ηχορύπανση αποτελεί παράγοντα που επηρρεάζει αρνητικά την υγεία σωματική και ψυχική των ανθρώπων που εκτίθενται σε αυτή για μεγάλα χρονικά διαστήματα.

Πολλές φορές και ο θόρυβος στις τάξεις μπορεί να έχει αντίστοιχα αποτελέσματα.

· Η προσέγγιση που προτείνεται, είναι να υπάρξει προβληματισμός των παιδιών για το θέμα της ηχορύπανσης, μέσα από τις εικόνες και το κείμενο. Η καταγραφή των ήχων στην ίδια την τάξη τους και η ακρόασή τους στη συνέχεια μπορεί να ενισχύσει τη διαδικασία.

Το κείμενο που καταγράφεται στη σελίδα 56 είναι διασκευή αντίστοιχου από τον Ευρωπαϊκό Οργανισμό Περιβάλοντος και προτείνεται να συζητηθεί στην τάξη, ώστε να καταλήξουν στη διατύπωση κοινών κανόνων στην τάξη. Ενώ θα μπορούσε να υπάρξει και σύνδεση με γενικότερα θέματα προστασίας της υγείας και του φυσικού περιβάλλοντος.

Η Προαιρετική Δραστηριότητα με το micro:bit μας επιτρέπει να έχουμε ένα μετρητή της έντασης του ήχου στην τάξη μας για να γίνεται αντιληπτή η ένταση του θορύβου.

Ο μικροϋπολογιστής micro:bit (v 2)μπορεί να προγραμματιστεί ώστε να μας ενημερώνει πόσο δυνατοί είναι οι ήχοι.

Ο προγραμματισμός του είναι εύκολος και ο κώδικας σε bloks παρουσιάζεται στη συνέχεια.

Στο βιβλίο υπάρχει ο σύνδεσμος με έτοιμο το πρόγραμμα να φορτωθεί σε micro:bit

Η προσομοίωση της εφαρμογής και του κώδικα σε επεξεργάσιμη μορφή υπάρχει στο σύνδεσμο https://makecode.microbit.org/S11517-88287-95483-91275 ή μπορεί να κατέβει από εδώ microbit-SoundMeter.hex

Σημαντική είναι η δραστηριότητα με την Ελληνική Νοηματική Γλώσσα με στόχο τον προβληματισμό των παιδιών για την έλλειψη ακοής.

Συμπληρωματικά μπορείτε να παρουσιάσετε το βίντεο με τον Εθνικό Ύμνο στην Ελληνική Νοηματική Γλώσσα όπως αποδόθηκε από το Σύλλογο Διδασκόντων Ελληνικής Νοηματικής Γλώσσας. https://sdideng.gr/ο-εθνικός-ύμνος-στην-ελληνική-νοηματι/