### Ψηφιακό Υλικό για Εκπαιδευτικούς στην ενότητα Ήχος
Αρχική | Τα μυστικά της παραγωγής των ήχων | Ο ήχος ταξιδεύει. | Ήχοι και ηχορύπανση | Πληροφορίες

Τα μυστικά της παραγωγής των ήχων

Οι ήχοι δημιουργούνται από παλμικές επαναλαμβανόμενες κινήσεις (δονήσεις / ταλαντώσεις) σωμάτων (ηχητικές πηγές). Για να πραγματοποιηθεί αυτή κίνηση θα πρέπει να τους προσφερθεί ενέργεια που θα μετατραπεί σε ήχο.

Οι ήχοι που παράγονται διαφοροποιούνται ανάλογα με το σώμα που πάλλεται (υλικό, διαστάσεις, ενέργεια ταλάντωσης…).

Πιο δυνατοί ήχοι αντιστοιχούν σε μεγαλύτερο πλάτος ταλάντωσης.

Οι ήχοι διαρκούν όσο χρόνο πάλλεται η πηγή τους.

Παρατηρήσεις για την διερευνητική πειραματική διαδικασία, συμπληρωματικά με τις οδηγίες που υπάρχουν στο βιβλίο.

· Σε κάθε περίπτωση δεν υπαγορεύουμε στα παιδιά τις απαντήσεις. Θέλουμε να εργαστούν στις ομάδες τους, να προβληματιστούν, να συζητήσουν και να καταγράψουν τα αποτελέσματα των πειραματικών διαδικασιών που ακολούθησαν.

· Το «παλμικές» θα πρέπει να εξηγηθεί στα παιδιά ως επαναλαμβανόμενες κινήσεις.

· Στη δραστηριότητα με το ταμπουρίνο εναλλακτικά μπορούμε να χρησιμοποιήσουμε και ένα μεταλλικό ή πλαστικό κουτί, που έχουμε κλείσει το ανοιχτό του μέρος με μεμβράνη κουζίνας ή άλλη ζελατίνη και την έχουμε στηρίξει ώστε να παραμένει τεντωμένη.

· Τα μουσικά όργανα που θα κατασκευάσουν τα παιδιά, παράγουν διαφορετικό ήχο ανάλογα με το πόσο τεντωμένο είναι το κάθε λαστιχάκι που θα χρησιμοποιήσουμε και το μήκος τους που πάλλεται.

· Η δραστηριότητα με το βίντεο μπορεί να μην γίνει στην τάξη.

· Οι προαιρετικές δραστηριότητες μπορούν να λειτουργήσουν ως σύνδεσμοι και επέκταση με άλλα γνωστικά αντικείμενα (πχ. μουσική, εικαστικά) ή και δράσεις π.χ. εργαστήρια δεξιοτήτων.

Oι λέξεις που λείπουν στην άσκηση:

Τα σώματα που παράγουν ήχους ονομάζονται ηχητικές πηγές.

Ένα σώμα παράγει ήχους όταν μέρος του πάλλεται

Ο ήχος διαρκεί όσο χρόνο η πηγή πάλλεται

Στα μουσικά όργανα ο ήχος παράγεται από τον αέρα που πάλλεται