### Ψηφιακό Υλικό για Εκπαιδευτικούς στην ενότητα Ήχος
Αρχική | Τα μυστικά της παραγωγής των ήχων | Ο ήχος ταξιδεύει. | Ήχοι και ηχορύπανση | Πληροφορίες

Ο ήχος ταξιδεύει.

Τα ηχητικά κύματα διαδίδονται στον αέρα, τα υγρά και τα στερεά, μεταφέροντας ενέργεια.

Όταν ένα σώμα παράγει ήχους και βρίσκεται κοντά σε ένα άλλο τα ηχητικά κύματα μεταφέρουν ενέργεια από το ένα σώμα στο άλλο.

· · Στην πρώτη δραστηριότητα με το παιχνίδι των ερωτοαπαντήσεων, δίνουμε το χρόνο στα παιδιά να απαντήσουν σε μια ή δύο ερωτήσεις το καθένα με το ζευγάρι του και να αντιληφθούν ότι ο ήχος μεταφέρεται και από την ξύλινη επιφάνεια του θρανίου τους.

· · Για τους χορευτές του ρυζιού μπορούμε αντί για ρύζι να χρησιμοποιήσουμε ζάχαρη ή και κομματάκια χαρτί

· Αν χρησιμοποιούμε ντέφια, τα βάζουμε το ένα παράλληλα στο άλλο, ώστε όταν χτυπάμε το ένα να μεταφέρεται ενέργεια και να δονεί το άλλο.

Εναλλακτικά στο πείραμα με τα ντέφια μπορούμε να χρησιμοποιήσουμε ένα ταμπουρίνο και με πλαστική μεμβράνη να κλείσουμε την πλευρά που βρίσκεται απέναντι από τη μεμβράνη του.

· Πάνω στην πλαστική μεμβράνη βάζουμε μερικούς κόκκους από ρύζι ή ζάχαρη και χτυπάμε στην άλλη πλευρά του

· Παρατηρούμε την κίνηση των κόκκων.

· Tο ίδιο μπορούμε να παρατηρήσουμε αν χρησιμοποιήσουμε ένα μεταλλικό κουτάκι με κλειστά και τα δύο άκρα του.

Στη δραστηριότητα με τη συζήτηση δεν υπαγορεύουμε στα παιδιά τις απαντήσεις. Θέλουμε να εργαστούν στις ομάδες τους, να προβληματιστούν, να συζητήσουν και να καταγράψουν τις παρατηρήσεις τους.

Οι απαντήσεις που θα περιμέναμε να καταλήξουν θα συνδέουν την παραγωγή του ήχου με την επαναλαμβανόμενη κίνηση των ηχητικών πηγών (παλμική). Το ρύζι χορεύει από την κίνηση της μεβράνης που προκαλείται από τον ήχο ή τις κινήσεις του αέρα και η κίνηση διαρκεί όσο χρόνο διαρκεί και ο ήχος ή κίνηση της ηχητικής πηγής.

Δραστηριότητα STEM

Θα μπορούσε να δημιουργηθεί μια συσκευή επικοινωνίας χρησιμοποιώντας δύο πλαστικά ή χάρτινα ποτηράκια που στο κάτω μέρος τους περνάμε και στηρίζουμε ένα λεπτό σπάγκο. Τα παιδιά μπορούν να βρίσκονται σε απόσταση μεταξύ τους το ένα να μιλάει και το άλλο να ακούει.

υ.